Menadžer
Menadžer (engl. manager) je u današnje vrijeme sve popularniji izraz i često se koristi u medijima, poglavito u specijaliziranim časopisima.

Ekonomsko okruženje i menadžment 
U kontekstu menadžmenta i ekonomskog okruženja:

Definicija 
Riječ menadžer u literaturi ima više značenja, a četiri se pojavljuju kao glavna: poslovođa, upravitelj, poduzetnik i ravnatelj.

Kao menadžeri, ljudi izvršavaju menadžerske funkcije planiranja, organiziranja, kadrovskog popunjavanja, vođenja i kontroliranja. Cilj svih menadžera je isti: stvoriti višak.
Menadžer je osoba čije primarne zadaće proizlaze iz procesa menadžmenta, planira i donosi odluke, organizira rad i poslovanje, zapošljava i vodi ljude te kontrolira resurse. On je također osoba koja ostvaruje ciljeve angažiranjem drugih da izvršavaju zadaće.

Razine menadžera 

Visoka razina (Top Manager)
Srednja razina (Middle Manager)
Prva razina, poslovođa (Low Manager)

Aktivnosti menadžera 

U osobi menadžera objedinjeno je više aktivnosti i zbog toga je vrhunski menadžer onaj koji zna upravljati vremenom (Time management). Neke od važnijih aktivnosti menadžera jesu :
tehničke
financijske
komercijalne
računovodstvene
sigurnosne
menadžerske
održavanje sastanaka
pisanje izvještaja
Prioritetne aktivnosti managera su :
postavljanje ciljeva
planiranje
delegiranje autoriteta
samorazvoj
kreativnost

Tipične pogreške 

Licemjerstvo - menadžeri se vole miješati u posao svojih suradnika ili čak odlučivati umjesto njih što je znak nepoštovanja.
Nedovoljno informiranje - potrebno je jasno, pravovremeno i objektivno informiranje čime se razvija međusobno povjerenje.
Osamljene odluke - suradnike se ne uključuje u proces odluke iako se radi o području gdje bi manager morao konzultirati suradnike.
Nedostatak mogućnosti sudjelovanja - misli se na sudjelovanje u poslovnom odlučivanju čime bi suradnici postali lojalniji poduzeću.
Nedovoljna spremnost na razgovor i diskusiju - manageri se boje da će na taj način izgubiti dio svojih ovlasti.
Pogreške u komuniciranju - sa suradnicima treba razgovarati na način da se kod njih potakne spremnost na razumijevanje i rješavanje problema.

Uloge 

Informacijska uloga - promatranje okoline, širenje informacija izvan i unutar poduzeća
Interpersonalna uloga - potrebna je vještina rada sa ljudima, vođenje i povezivanje unutar poduzeća
Uloga odlučivanja - donošenje odluka i pregovaranje

Vještine 

Koncepcijske - sagledavanje "velike slike" poduzeća da bi mogao donositi prave odluke
Vještine oblikovanja - rješavanje poslovnih problema u poduzeću
Vještine rada s ljudima - motivacija, nagrađivanje, pomaganje, komunikacija, rješavanje konflikata
Tehničke vještine - specijalistička znanja, većinom potrebna prvoj razini managera koji imaju operativnu zadaću

Mentalna mapa 

Ova mentalna mapa trebala bi poslužiti kao dokument koji će pomoći kod lakšeg pamćenja glavnih obilježja teme koja se obrađuje u članku.

Menadžment
Zanimanja